آبی انجینئرنگ تے ٹیکنالوجی

آبی انجینئرنگ تے ٹیکنالوجی دا تعلق پاݨی دے وسائل دے بہتر انتظام، ذخیرہ کرݨ، تقسیم تے صفائی نال ہے۔ سرائیکی وسیب جیہڑا زرعی علاقہ ہے، اتے پاݨی ساݙی معیشت دی ریڑھ دی ہݙی ہے، انہاں شعبیاں دی اہمیت اتے ٻہوں ودھ ہے۔
اے انجینئرنگ دی اوں شاخ کوں آہدے ہن جیہڑی پاݨی دے وسائل دی منصوبہ بندی، ڈیزائن، تعمیر تے ݙیکھ بھال نال تعلق رکھدی ہے۔ ایندے وچ اے کم شامل ہن:

ٻن تے ڈیم بناوݨ: دریاواں تے نہراں تے پاݨی روکݨ کیتے ٻن بݨاوݨا تاکہ سیلاب توں بچاؤ تھیوے تے پاݨی ذخیرہ تھیوے۔ سندھ طاس معاہدے دے تحت ساݙے وسیب کوں ڈیم بݨاوݨ دے حق توں محروم رکھیا ڳیا ہے۔
نہراں دی تعمیر تے بحالی: پاݨی کوں کھیتاں تک پُڄاوݨ کیتے نہراں دا ہک وݙا جال ہے، پر انہاں دی صفائی تے مرمت دی لوڑ ہوندی ہے۔ اے ایں شعبے دا اہم حصہ اے۔
واٹر ٹریٹمنٹ تے فلٹریشن پلانٹس: گندے پاݨی کوں صاف کرݨ تے صاف پاݨی کو فلٹر کرݨ دے پلانٹ بݨاوݨے تاکہ بیماریاں پھیلݨ توں بچا تھیوے۔
پاݨی دا بہتر انتظام تے بچت: ڈرپ ایریگیشن تے سپرنکلر سسٹم جیہاں جدید تکنیکاں نال پاݨی دی بچت کیتی ون٘ڄ سڳدی ہے۔


سرائیکی وسیب کیتے اہمیت
ساݙے خطے وچ بارش تھوڑی تھیندی ہے تے دریاواں دا پاݨی وی گھٹ تھیوݨ لڳ ڳئے۔ انہاں حالات وچ آبی انجینئرنگ دی مدد نال اساں:

1. پاݨی ذخیرہ کر سڳدے ہیں: چھوٹے چھوٹے ڈیم تے تالاب بݨا تے بارش دے پاݨی کوں ضائع تھیوݨ توں بچا سڳدے ہیں۔

2. پاݨی دی تقسیم منصفانہ بݨا سڳدے ہیں: جدید ناپݨ دے آلات نال اے یقینی بݨایا ون٘ڄ سڳدے کہ ہر کھیت تک پاݨی پُڄے۔

3. زمین کوں سیم تے تھور توں بچا سڳدے ہیں: نہراں دے پاݨی دے صحیح استعمال نال زمین دی اتلی سطح تے نمک دی تہہ نی چڑھدی۔

4. توانائی پیدا کر سڳدے ہیں: چھوٹے ہائیڈرو پاور پلانٹس نال بجلی وی پیدا کیتی ون٘ڄ سڳدی ہے۔

جدید ٹیکنالوجی دا کردار

اڄ دے دور وچ ٹیکنالوجی ساݙی کافی مدد کر سڳدی ہے:

جی آئی ایس (GIS): ایں ٹیکنالوجی نال اساں پاݨی دے ذخیریاں تے نہراں دے ڄال کوں نقشے تے ݙیکھ سڳدے ہیں تے بہتر منصوبہ بندی کر سڳدے ہیں۔
ریموٹ سینسنگ: سیٹلائٹ تصویراں نال اساں زمین دی نمی، پاݨی دے ذخیریاں دی گہرائی تے پاݨی دے ضایع تھیوݨ دے علاقیاں دا پتہ لڳا سڳدے ہیں۔
آٹومیٹک واٹر گیٹس: اے خودکار دروازے نہراں وچ پاݨی دی سطح کوں کنٹرول کر سڳدے ہن تے انسانی غلطیاں کوں گھٹ کر سڳدے ہن۔

سرائیکی وسیب دے آبی مسائل تے حل

ساݙے وسیب دا سب توں وݙا مسئلہ پاݨی دا حصول ہے۔ سندھ طاس معاہدے دے تحت ساݙے دریاواں تے ڈیم بݨاوݨ تے پابندی ہے، جیندی وجہ توں ساݙا پاݨی دریائے سندھ دے رستے سمندر وچ ویھ کے ضایع تھی ویندے۔ اساݙی منڈھلی لوڑھ اے ہے کہ اساں ایں معاہدے وچ ترمیم کراؤں تے اپݨے حصے دے پاݨی کوں روکݨ کیتے ڈیم بݨاووں۔
ایندے نال نال، اساں اپݨے کھیتاں وچ ڈرپ ایریگیشن جیہے جدید طریقے متعارف کراؤں تے پاݨی کوں ضایع تھیوݨ توں بچاؤں۔
آبی انجینئرنگ تے ٹیکنالوجی اچ تحقیق تے کم  ساݙے زرعی خطے کیتے نہ صرف ترقی دا ذریعہ ہے بلکہ بقا دی شرط وی ہے۔ جے اساں اپݨے پاݨی دے وسائل دا جدید طریقے نال انتظام نہ کیتا تاں ساݙا وسیب ریگستان وچ تبدیل تھی ویسی۔ ایں کیتے نوجوان نسل کوں چاہیدے کہ او ایں شعبے وچ تعلیم حاصل کرن تے اپݨے خطے دی خدمت کرن۔
مزید ݙیکھو
واٹر ریسورسز مینیجمنٹ
واٹر مینیجمنٹ
فلو میئرمنٹس
واٹر سپلائی سسٹم
سندھ طاس معاہدہ
آبی چکر (واٹر سائیکل)
واٹر ریسرچ انسٹیٹیوٹ (ڈبلیو آر آئی)
اوسموسس
ریورسں اوسموسس
آر او پلانٹ
آبی ڈیسیلینیشن
ہائیڈرالک انجینئرنگ
ہائیڈرالوجی
ٹیوب ویل
تحقیق، اسماعیل بھٹہ

حوالے